62019CO0483_INF
A Bíróság (nyolcadik tanács) 2019. december 11‑i végzése – Ville de Verviers
(C‑483/19. sz. ügy) (
1
)
„Előzetes döntéshozatal – A Bíróság eljárási szabályzatának 99. cikke – Szociálpolitika – 1999/70/EK irányelv – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás – 2. szakasz – A keretmegállapodás hatálya – A tagállamok azon lehetősége, hogy kizárják a szakképzési viszonyokat és szakmai képzési rendszereket, valamint az állami vagy államilag támogatott szakképzések, beilleszkedési vagy átképzési programok keretében kötött munkaszerződéseket vagy munkaviszonyokat – Következmények”
1.
Előzetes döntéshozatalra előterjesztett kérdések – Az ítélkezési gyakorlatból egyértelműen levezethető válasz – Az eljárási szabályzat 99. cikkének alkalmazása
(EUMSZ 267. cikk; a Bíróság eljárási szabályzata, 99. cikk)
(lásd: 18. és 19. pont)
2.
Szociálpolitika – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás – 1999/70 irányelv – Hatály – A nemzeti szabályozás vagy gyakorlat által meghatározott munkaszerződés vagy munkaviszony – A szerződések bizonyos kategóriáját az irányelv hatálya alól kizáró nemzeti szabályozás – Megengedhetőség – Feltétel – Olyan jellegű nemzeti intézkedések elfogadására vonatkozó kötelezettség, amelyek biztosítják a szerződések e kategóriájába tartozó munkavállalók számára a keretmegállapodás által követett célkitűzések tiszteletben tartását – Hiány
(1999/70 tanácsi irányelv, melléklet, 2. szakasz, 1. pont és 2. pont, b) alpont)
(lásd: 21–26., 29. pont és a rendelkező rész)
Rendelkező rész
Az ESZSZ, az UNICE és a CEEP által a határozott ideig tartó munkaviszonyról kötött keretmegállapodásról szóló, 1999. június 28‑i 1999/70/EK tanácsi irányelv mellékletében található, 1999. március 18‑án kötött, a határozott ideig tartó munkaviszonyról szóló keretmegállapodás 2. szakasza 2. pontjának b) pontját úgy kell értelmezni, hogy azzal nem ellentétes az, hogy a nemzeti jogalkotó, amely az e rendelkezés által tekintetében elismert lehetőséggel élve az 1999/70 irányelvet és a keretmegállapodást átültető nemzeti szabályozás hatályából kizárta a szerződések bizonyos kategóriáját, mentesüljön attól, hogy olyan jellegű nemzeti intézkedéseket fogadjon el, amelyek biztosítják a szerződések e kategóriájába tartozó munkavállalók számára a keretmegállapodás által követett célkitűzések tiszteletben tartását.
(
1
)	HL C 288., 2019.8.26.